爭冠關鍵客戰唔冒進 鳳凰細盤機會高
2024年04月19日 13:02
東網電視
更多新聞短片
威靈頓鳳凰爭標處於下風。
周五(19日)下晝澳職常規賽關鍵戰,紐卡素噴射機主場迎戰威靈頓鳳凰。鳳凰目前同「1哥」中岸水手同分,冠軍爭逐相當激烈,最後兩輪不容有失。鳳凰形勢被動,加上作客今場目標係穩中求勝,3.5球入球細係最佳選擇。(無綫myTV SUPER周五下午5時45分直播)
鳳凰今個月初喺榜首大戰輸畀水手,令爭標突變處於下風,依家佢哋同水手同得49分,由於澳職同分先計贏波場數,得失球差反而係次要,所以鳳凰今仗目標鮮明,只求贏波唔奢求大勝。鳳凰一向靠主場搵食,客場表現始終爭啲,單計近5場只得1勝2和2負,造訪弱旅珀斯光輝都只能互交白卷,今場唔敢托大,必想穩中求勝。
另邊廂,紐卡素噴射機現時排第10位,落後第6位嘅西悉尼流浪者7分,剩番兩輪點追都追唔到,肯定無緣季後賽。不過噴射機未有放軟手腳,球員仍然落力作戰,近4場獲2勝1和1負,其中3場總入球開3球或以下,防守頂得兩嘴,對住前9名中入波最少嘅鳳凰,就算輸波亦未必大敗,今仗推介3.5球入球細。
更多賠率: